SACUL CU GLUME… (VII)

SACUL CU GLUME… (VII)

Două prietene stau de vorbă:

– Ce mai face soţul tau? Întreabă una dintre ele. Mai merge la fete?

– O, nu! Am vorbit foarte serios cu el şi acum nici nu mai bea, nici nu mai merge la tot felul de petreceri.

– Dar ce face?

– Stă liniştit la reanimare.

* * *

La fabrica de prezervative soseşte o delegaţie străină. După un tur prin secţiile de producţie, şeful delegaţiei în întreabă pe director:

– De ce pe teritoriul fabricii există o grădiniţă de copii?

– Acolo se adună reclamaţiile!

* * *

Dulă şi Bulă participau la o vânătoare în inima Africii. Cum se plimbau ei prin junglă, atenţi la fiecare foşnet, Dulă a simţit că-i sare ceva în spinare.

– Bulă, urlă el îngrozit, ce mi-a sărit în spate?

– De unde să ştiu? Trebuie să întrebi un blănar…

* * *

În avion; un domn şi o fetiţă.

Domnul zice: Ce ar fi să stăm de vorbă? Se pare că în acest fel, timpul trece mai repede.

– Bine, zice fetiţa, închizând cartea pe care tocmai o deschisese. Despre ce aţi dori să vorbim?

– Păi, zice domnul, o temă interesantă ar fi despre fizica atomică, nu crezi? Şi surâde superior.

– De acord, dar mai întâi vreau să vă întreb ceva: O vacă, un cal şi o oaie mănâncă acelaşi lucru, iarbă. Dar oaia excretă nişte biluţe, vaca o “plăcintă” iar calul nişte “mingi”. Cum vă explicaţi fenomenul?

– Habar n-am, zice domnul, minunându-se de inteligenţa fetiţei.

– Atunci cum vreţi să vorbim de fizica atomică dacă nici despre rahat nu ştiţi nimic!??

* * *

Vreau să le transmit producătorilor din televiziuni că în timpul sexului, în momentul cel mai interesant, femeia să se ridice din pat şi să spună:

– “Iar acum… reclame!”

* * *

După un concediu prelungit în Australia un românaş îmbogăţit peste noapte se întoarce acasă, entuziasmat. Povesteşte:

– O ţară extraordinară, cu baruri bine garnisite pentru mine, magazine ieftine şi bine asortate, pentru soţie, multă plajă şi mult soare pentru cei mici şi mulţi rechini pentru mama soacră.

* * *

Un restaurant foarte elegant:

Unul din clienţi şi-a legat şerveţelul de gât.

Şeful de sală cheamă ospătarul şi îi spune:

– Atrage-i, te rog, politicos atenţia, că aici nu se obişnuieşte aşa ceva.

– Ospătarul se duce la client şi-l întreabă prietenos:

– Ce doriţi, ras sau tuns?

* * *

POLITICIENI DIN TABERE ADVERSE

– De ce să ne certăm?

– Avem ceva de împărțit?

– Nu! Avem doar de „adunat“.

FILS

Contents